**БЕСПЛАТНЕ АНАЛИЗЕ ЗЕМЉИШТА ЗА ПОЉОПРИВРЕДНЕ ПРОИЗВОЂАЧЕ**

Истраживачко-развојни институт Тамиш, Панчево врши **БЕСПЛАТНЕ АНАЛИЗЕ ПЛОДНОСТИ ОБРАДИВОГ ЗЕМЉИШТА ТОКОМ ЛЕТА И ЈЕСЕНИ 2024. ГОДИНЕ.**

Право на бесплатну анализу пољопривредног земљишта имају **сва физичка и правна лица која имају регистровано пољопривредно газдинство, као и домаћинства која још увек нису регистровала своја газдинства**. Сва лица имају право на бесплатну анализу и бесплатну препоруку ђубрења за 4 узорка земљишта, а захтев за анализу подноси лице на које се води парцела.

Анализе земљишта су један од услова при аплицирању за различите подстицаје, па ће ова акција уштедети новац произвођачима и олакшати посао при пријави на конкурсе. Осим тога, редовна контрола плодности је и законска обавеза свих корисника пољопривредног земљишта.

Циљ је пружање подршке пољопривредним произвођачима да унапреде своју биљну производњу. Директне користи које произвођачи имају су:

* потпуно бесплатна агрохемијска анализа обрадивог земљишта,
* пружена стручна препорука за адекватну примену ђубрива на основу добијених резултата лабораторијских испитивања,
* учешће на едукацијама на којима ће се сумирати ефекти спроведених анализа и пружених препорука, а све у циљу унапређења производње.

Активности су финансиране средствима Министарства пољопривреде, шумарства и водопривреде Републике Србије у оквиру пројекта „Унапређење биљне пољопривредне производње кроз контролу плодности обрадивог пољопривредног земљишта и праћење спровођења препорука и савета“.

**Позивамо сва заинтересована лица да ИСКОРИСТЕ ПРИЛИКУ ДА БЕСПЛАТНО АНАЛИЗИРАЈУ ПЛОДНОСТ ЗЕМШТА**.

Све информације као и потребно упутство можете добит на сајту Инситута (www.institut-tamis.rs) или на контакт телефоне:

Истраживачко-развојни институт Тамиш, Панчево: 013 / 313 092

Маја Судимац, шеф саветодвне службе: 064 / 881 44 06

Др Јелена Дамњановић, шеф лабораторије Тамиш Агролаб: 064 / 881 44 15